Page:Gospel of Saint John in West-Saxon.djvu/49

I, 39] 32. And Iohannes cȳþde gewitnesse cweðende, Þæt ic geseah nyðer cumendne Gāst of heofenum swā swā culfran, and wunode ofer hine.

33. And ic hine ne cūðe; ac sē þe mē sende tō fullianne on wætere, hē cwæð tō mē, Ofer þone þe ðū gesyhst nyðer stigendne Gāst and ofer hine wuniendne, þæt is sē ðe fullað on Hālgum Gāste.

34. And ic geseah, and gewitnesse cȳðde þæt þēs is Godes Sunu.

Ðys [godspel] sceal on sancte Andreas masseǣfen.

35. Eft ōðre dæg stōd Iohannes, and twēgen of his leorningcnihtum;

36. and hē cwæð, þā he geseaḥ þone Hǣlend gangende, Hēr is Godes lamb.

37. Ðā gehȳrdon hyne twēgen leorningcnihtas sprecende, and fylidon þām Hǣlende.

38. Þā beseah sē Hǣlend, and geseah hig him fyliende, and cwæð tō him, Hwæt sēce gyt? Hi cwǣdon to him, Rabbi, þæt is gecweden and gereht, Lārēow, hwār eardast ðū?

39. Hē cwǣþ tō him, Cumaþ and gesēoþ. Hig cōmon and gesāwon hwār hē wunode, and mid